钦定古今图书集成/明伦汇编/闺媛典/第334卷 > 周仲美
## 钦定古今图书集成/明伦汇编/闺媛典/第334卷 > 周仲美

按《全唐诗》：周仲美，成都人，适李氏，随夫金陵幕。夫因
事弃官，入华山，仲美求归未得，会舅从泗调任长沙，
载之而南，因书所怀于壁云：“爱妾不爱子，为问此何
理？弃官更弃妻，人情宁可已。永诀泗之滨，遗言空在
耳。三载无朝昏，孤帏泪如洗。妇人义从夫，一节誓生
死。江乡感残春，肠断晚烟起。西望太华峰，不知几千
里。”